62020CO0375_INF
Euroopa Kohtu (seitsmes koda) 13. oktoobri 2021. aasta määrus – Liberty Seguros
(kohtuasi C‑375/20) (
1
)
Eelotsusetaotlus – Euroopa Kohtu kodukorra artikkel 99 – Mootorsõidukite kasutamise kohustuslik tsiviilvastutuskindlustus – Direktiiv 2009/103/EÜ – Kindlustusleping, mis on sõlmitud valeandmete alusel – Ilma loata rahvusvaheline reisijate- ja kaubavedu – Kindlustuslepingu tühisus – Mõju õnnetuses kannatanud kolmandatele isikutele ja asutusele, kes peab neile isikutele kahju hüvitama
1.
Õigusaktide ühtlustamine – Mootorsõiduki valdaja vastutuskindlustus – Liikmesriikide kohustused – Liikmesriigi territooriumil põhiasukohta omavate sõidukite üldine kindlustuskohustus – Ulatus – Piirid
(Euroopa Parlamendi ja nõukogu direktiiv 2009/103, põhjendused 1, 2 ja 20, ning artikkel 3)
(vt punktid 54–57)
2.
Õigusaktide ühtlustamine – Mootorsõiduki valdaja vastutuskindlustus – Kohustuslikust kindlustusest kolmandatele isikutele tuleneva tagatise ulatus – Välistavad klauslid – Ulatus – Piirid – Kitsa tõlgendamise kohustus
(Euroopa Parlamendi ja nõukogu direktiiv 2009/103, artikli 3 esimene lõik ja artikli 13 lõike 1 esimene ning teine lõik)
(vt punktid 58–63)
3.
Õigusaktide ühtlustamine – Mootorsõiduki valdaja vastutuskindlustus – Kohustuslikust kindlustusest kolmandatele isikutele tuleneva tagatise ulatus – Liikmesriigi õigusnormid, milles sätestatakse, et kindlustusvõtja poolt valeandmeid esitades sõlmitud kindlustuslepingu tühisusele saab tugineda õnnetuses kannatanud kolmandate isikute vastu – Ilma loata rahvusvaheline reisijate- ja kaubavedu – Lubamatus
(Euroopa Parlamendi ja nõukogu direktiiv 2009/103, artikli 3 esimene lõik ja artikli 13 lõiked 1 ja 2)
(vt punktid 64–68, 70 ja 71 ning resolutsioon)
4.
Õigusaktide ühtlustamine – Mootorsõiduki valdaja vastutuskindlustus – Direktiiv 2009/103 – Liiklusõnnetuse ohvritele hüvitise maksmist tagava garantiiorgani sekkumine – Tingimused – Piirid
(Euroopa Parlamendi ja nõukogu direktiiv 2009/103, artikkel 3 ja artikli 10 lõige 1)
(vt punkt 69)
Resolutsioon
Euroopa Parlamendi ja nõukogu 16. septembri 2009. aasta direktiivi 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta artikli 3 esimest lõiku ja artikli 13 lõiget 1 tuleb tõlgendada nii, et nendega on vastuolus liikmesriigi õigusnormid, mille tagajärjel liiklusõnnetuses kannatanud kolmandate isikute suhtes saab viidata mootorsõidukite tsiviilvastutuskindlustuse lepingu tühisusele, mis oli tingitud sellest, et kindlustusvõtja tegeles ärilisel eesmärgil rahvusvaheliste vedudega ilma selleks luba omamata, ja sellest, et kindlustusvõtja oli seda lepingut sõlmides jätnud kindlustusseltsile andmed esitamata või esitanud talle valeandmeid, isegi kui kahju kannatanud kolmandad isikud on reisijad, kellele ei võinud see loa puudumine teadmata olla.
(
1
)	ELT C 348, 19.10.2020.